open-index/open-wikipedia-markdown huggingface dataset:
Mu od Baekjea

Kralj **Mu of Baekje** (580 - 641) (vl. 600 - 641) bio je 30. po redu, odnosno pretposljednji vladar države Baekje, jednog od Tri kraljevstva Koreje. Bio je sin kralja Wideoka.

Iako je Mu vladao prilično dugo, za vrijeme njegove vladavine je Koreja bila upetljana u gotovo stalni rat između Tri kraljevstva, u koje se miješalo i susjedno Kinesko Carstvo. Zbog toga o Muu postoje relativno oskudni podaci u tadašnjim historijskim izvorima. Zna se da je 602. formalno ustanovio hram Mireuksa. Godine 627. je pokrenuo vojni pohod protiv Sille kako bi povratio ranije izgubljene teritorije, ali je od toga odustao nakon diplomatske intervencije kineske dinastije Tang. Iste je godine u Japan poslao budističkog redovnika po imenu Gwalleok, koji je sa sobom nosio niz vrijednih religijskih, naučnih i tehničkih knjiga. Oko godine 630. je obnovio Palaču Sabi i oko nje dao sagraditi umjetno jezero.

Naslijedio ga je Uija, koga *[[Samguk Sagi]]* naziva njegovim najstarijim sinom, a *[[Samguk Yusa]]* seljakom koji se oženio za princezu Sille.

Uz njega se vezuje legenda o princezi Seonhwa od Sille, koju je htio oženiti i zbog toga namjerno proširio glasine o njihovoj ljubavnoj vezi. Kada je za to čuo kralj Jinpyoeng od Sille, protjerao je Seonhwu te ju je Mu mogao oženiti. Legenda je, između ostalog, dio zapleta južnokorejske TV-serije *Seo Dong Yo* u kojoj se Mu i Seonhwa pojavljuju kao likovi.

## Reference
Lista vojvoda i kneževa Beneventa

Ovaj članak sadrži popis vladara Vojvodstva Benevento.

## Vojvode od Beneventa

* 571–591 Zotto
* 591–641 Arechis I
* 641–646 Aiulf I
* 646–651 Radoald
* 651–662 Grimoald I (kralj Langobarda 662-671)
* 662–677 Romoald I
* 677–680 Grimoald II
* 680–706 Gisulf I
* 706–732 Romoald II
* 732–733 Adelais
* 733–740 Gregorije
* 740–743 Godescalc
* 743–749 Gisulf II
* 749–758 Liutprand
* 758–774 Arechis II (pokušao postati kralj 774)

## Kneževi Beneventa
Također kneževi Capue od 900 do 981. 

* 774–787 Arechis II (slobodan od bilo kakve kraljevske vlasti)
* 787–806 Grimoald III
* 806–817 Grimoald IV
* 817–832 Sico I
* 832–839 Sicard
* 839–851 Radelchis I
* 851–854 Radelgar
* 854–878 Adelchis
* 878–881 Waifer
* 881–884 Radelchis II (svrgnut)
* 884–890 Aiulf II
* 890–891 Orso
* 891-895 *pod [[Bizant]]incima.*
* 895–897 Guy (također vojvoda od Spoleta u.898)
** 897 Petar, biskup Beneventa i regent
* 897–900 Radelchis II (vraćen)
* 900–910 Atenulf I
** 901–910 Landulf I, su-vladar
* 910–943 Landulf I, su-vladar od 901 (v. gore)
** 911–940 Atenulf II, su-vladar
*** 940 Landulf, su-vladar
** 940–943 Landulf II, su-vladar (možda od 939)
** 933–943 Atenulf III Carinola, su-vladar
* 943–961 Landulf II Crveni, su-vladar od 940 (v. gore)
** 943–961 Pandulf I Željeznoglavi, su-vladar
** 959–961 Landulf III, su-vladar
* 961–968 Landulf III, su-vladar zajedno sa bratom (možda do 969, v. gore), također su-vladar od 959. (v. gore)
* 961–981 Pandulf I Željeznoglavi, su-vladar zajedno sa bratom (v. gore), također su-vladar od 943 (v. gore), također vojvoda od Spoleta (od 967), Salerna (od 978) i Capue (od 961) 
** 968–981 Landulf IV, su-vladar, nakratko jedini vojvoda 981, potom vojvoda od Capue (u.993)
* 981–1014 Pandulf II 
** 987–1014 Landulf V, su-vladar
* 1014–1033 Landulf V, su-vladar od 987 (v. gore, u.1053)
** 1012–1033 Pandulf III, su-vladar (u.1059)
* 1033–1050 Pandulf III, su-vladar od 1012 (v. gore, u.1060)
** 1038–1050 Landulf VI, su-vladar (u.1077)

Godine 1050. su lombardski kneževi protjerani iz Beneventa od strane nezadovoljnih građana. Godine 1051. je grad predan pod vlast pape. Formalna predaja cijelog Vojvodstva je izvedena 1053. od strane Normana koji su 1047. zauzeli teritoriju (kada im ju je predao car Heinrich III dao dozvolu Humphrey of Hauteville).

## Kneževi Beneventa pod [[Papstvo|papskim]] [[sizerenstvo]]m
Papa je imenovao svog *rektora*, ali su građani poželjeli povratak svojih starih kneževa, pa su se 1055. vratili na vlast, iako tek kao papini vazali. 

* 1053–1054 Rudolf, rektor
* 1054–1059 Pandulf III (opet) 
* 1054–1077 Landulf VI, su-vladar od 1038. 
* 1056–1074 Pandulf IV

## Normanski knez od Beneventa

* 1078–1081 Robert Guiscard

Guiscard je grad vratio papi, a novi beneventanski kneževi ili vojvode nisu bili imenovani sve do 19. vijeka.

## Kneževi od Beneventa pod [[Napoleon I|Napoleonom]]

* 1806-1815 Charles Maurice de Talleyrand-Périgord
Arehis I od Beneventa

**Arehis I** (*Arechis*, *Aregis*, *Aretchis*; ; ? - 641) bio je langobardski vojvoda Beneventa koji je vladao od 591. do 641. Bio je rodom iz Furlanije, a historičari pretpostavljaju da je bio nećak ili bliski rođak svog prethodnika Zottoa. Slično kao i njegov prethodnik, bio je *de facto* nezavisan od langobardskih kraljeva u sjevernoj Italiji zahvaljujući bizantskim teritorijama u Centralnoj Italiji. Tokom duge vladavine je uspješno ratovao sa Bizantincima, i osvojio Capuu i Venafro u Kampaniji, kao i dijelove današnjih regija Basilicata i Kalabrija. Pokušaj osvajanja Napulja nije uspio, ali je krajem 620-ih uspio zauzeti Salerno. Pred kraj vladavine je nastojao ostvariti dobre odnose sa Katoličkom crkvom. Naslijedio ga je sin Aiulf.
Slaughterhouse-Five (film)

***Petorka iz klaonice*** (eng. *Slaughterhouse-Five*) je znanstvenofantastični američki film iz 1972. godine. Film je temeljen na istoimenom romanu Kurt Vonneguta. Scenarij filma je napisao Stephen Geller dok je za režiju bio zadužen George Roy Hill. U filmu glavne uloge tumače: Michael Sacks, Ron Leibman i Valerie Perrine. Scene koje su se u filmu događale u Dresdenu su zapravo snimane u Pragu, dok su se sve ostale scene snimale u Minnesoti.

## Radnja

Film ostaje vjeran romanu, u smislu da prezentira naraciju u prvom licu iz gledišta Billya Pilgrima, koji postaje "nevezan vremenom", pri čemu doživljava događaje iz svog života nasumičnim redoslijedom. Prethodno spomenuti nasumični događaji uključuju i vrijeme provedeno na vanzemaljskom planetu Tralfamadore. Posebni naglasak stavljen je na njegovo vrijeme provedeno u Drugom svjetskom ratu, koje uključuje bombardiranje Dresdena i boravak u zarobljeništvu s kolegama zarobljenicima: Edgarom Derbyem i psihotičnim Paulom Lazzarom. U filmu je, također, portretiran i kao suprug Valenciji i kao otac Barbari i Robertu. Film, također, sadrži i "plivaj ili utopi se" scenu s Pilgrimovim ocem.

## Uloge
* Michael Sacks kao Billy Pilgrim
* Ron Leibman kao Paul Lazzaro
* Eugene Roche kao Edgar Derby
* Sharon Gans kao Valencia Merble Pilgrim
* Valerie Perrine kao Montana Wildhack
* Holly Near kao Barbara Pilgrim
* Perry King kao Robert Pilgrim
* Kevin Conway kao Roland Weary
* Friedrich von Ledebur kao njemački vođa
* Ekkehardt Belle kao Young njemački stražar
* Sorrell Booke kao Lionel Merble
* Roberts Blossom kao Wild Bob Cody
* John Dehner kao profesor Rumfoord
* Gary Waynesmith kao Stanley
* Richard Schaal kao Howard W. Campbell Jr.
* Gilmer McCormick kao Lily Rumfoord
* Stan Gottlieb kao Hobo
* Karl-Otto Alberty kao njemački stražar - druga grupa
* Henry Bumstead kao Eliot Rosewater
* Lucille Benson kao Billyjeva majka
* John Wood kao engleski časnik, kao Tom Wood

## Nagrade
Film je 1972. na filmskom festivalu u Cannesu osvojio nagradu *Prix du Jury*, te je još osvojio i nagradu Hugo (za najbolju dramatičnu prezentaciju) i nagradu Saturn (za najbolji znanstvenofantastični film).

## Reference

## Vanjske veze
* Recenzija filma od strane Vincent Canbya
*
641.

__NOTOC__
Godina **641.** (**[[rimske brojke|DCXLI]]**) bila je redovna godina koja počinje u ponedjeljak u julijanskom kalendaru. Oznaka 641. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Papa Ivan IV. poslao opata Martina u Istru i Dalmaciju da od Slavena otkupi zarobljenike i prikupi relikvije istarskih i dalmatinskih mučenika (→ Venancije, Dujam, Anastazije).
* 11.2. &ndash; Smrt bizantskog cara Heraklija koga nasljeđuju sinovi Konstantin III i Heraklona. 
* 9.4. - Muslimansko osvajanje Egipta: Predaja bizantskog garnizona u Babilonskoj tvrđavi na Nilu.
* 13.5. - Muslimansko osvajanje Egipta: Muslimanski vojskovođa Amr ibn al-As sklapa Mir u Nikiouu kojim je obustavljen bizantski otpor u Egiptu.
* 23.6. - Konstantin III umire, a Herakleona postaje car i zajedno vlada za Heraklijevom udovicom Martinom.
* septembar - Narod u Konstantinopolu svrgava Herakleonu pod sumnjom za trovanje brata, a na prijestolje dolazi Konstantinov sin Konstans II.
* Bizantski garnizon u Cezareji se predaje Arapima čime je dovršeno muslimansko osvajanje Sirije, a Bizantsko Carstvo ostale bez posljednjeg uporišta na Levantu.
* 8.11. &ndash; Muslimansko osvajanje Egipta: Bizantski garnizon u Aleksandriji se sporazumno predaje arapsko-muslimanskom vojskovođu Amr ibn al-Asu. 
* Amr ibn al-As u Egiptu osniva novi grad Fostat, koji će kasnije postati poznat kao Kairo.
* Hindasvint svrgava Tulgu kako bi postao novi kralj Vizigota.


## Rođenja

## Smrti
* 11.2. &ndash; Heraklije, bizantski car
* Konstantin III, bizantski car
* 17.11. &ndash; Car Jomei, car Japana
* Kralj Mu od Baekjea
* Ouyang Xun, kineski učenjak i kaligraf
* Arechis I, drugi vojvoda od Beneventa

## Reference
Amr ibn al-As

**`Amr ibn al-`As** ( *‘Amrū ibn al-‘Ās*; cca. 573 – 6. januar 664) bio je arapski vojni komandnat najpoznatiji po muslimanskom osvajanju Egipta godine 640. Bio je suvremenik proroka Muhameda i ashabi ("Drug"), koji je brzo napredovao kroz muslimansku hijerarhiju nakon preobraćenja na islam u 8. godini Hidžre (AH) (629). Poznat je i po tome što je podigao novu egipatsku prijestolnicu Fustat kao i džamiju Amr ibn al-Asa u njegovom središtu – prvu džamiju na afričkom kontinentu.

## Reference

* (10) Glubb J.B. The Great Arab Conquests. Quartet Books, London 1963
Winchesterska katedrala

**Winchesterska Cathedral** ( je katedrala u engleskom gradu Winchester. Predstavlja jednu od najvećih katedrala u Engleskoj, te posjeduje najevću navu i najveću dužinu od svih gotičkih katedrala u Evropi. Posvećena je Svetom Trojstvu, Svetom Petru, Svetom Pavlu i Svetom Swithunu, te predstavlja sjedište biskupa Winchestera i njegove dijeceze.

## Reference

## Vanjske veze

* Official website
* A history of the Pilgrims' School and of the choristers of Winchester Cathedral 
* Flickr images tagged Winchester Cathedral
* Images of Fedorov's Iconostasis at Winchester Cathedral
PERF 558

**PERF 558** je najstariji sačuvani arapski papirus, odnosno najstariji sačuvani arapski tekst iz islamske ere, datiran u 22. godinu Hidžre (642. AD). Pronađen je u egipatskom Herakleopolisu i predstavlja fragment dvojezičnog arapsko-grčkog dokumenta. Predstavlja poreznu potvrdu kojom izvjesni Abdalah, sin Jabirov, navodi kako je Teodorakisa, drugog sina Apa Kirovog i njegovog zamjenika Hristofora, najstarijeg sina Apa Kirovog, primio petnaest ovaca sa kojim će nahraniti posadi svojih brodova, kao i pješacima i konjanicima.

## Vanjske veze
* PERF No. 558
* A. Jones, "The Dotting of a Script and the Dating of an Era: The Strange Neglect of PERF 558
Batbajan

**Batbajan** (Bat Boyan) je ime vođe plemena Prabugari, koje je sredinom VII veka osnivao rodovski savez, kome su pripadala prabugarska plemena na prostoru od severoistočnog oboda Karpata, do reke Dnjepar u današnjoj Ukrajini. Vladar tog saveza od 632. do 665. je bio bata Kubrat, a Batbajan je na kraju života svog oca Kubrata vladao delom saveza. Vizantijski hroničari beleže da je Batya-Bajanova vojska osvojila Banat od Avara, odakle će napasti vizantijske gradove u Podunavlju oko 660. godine.
Sam Harris

**Samuel Benjamin (Sam) Harris** ˈsæmjuːəl ˈbɛndʒəmɪn sæm ˈhærɪs (Los Angeles, 9. aprila 1967.), američki neuroznanstvenik, filozof i pisac.

Diplomirao je filozofiju na Stanfordu, gde je izučavao religijsku tradiciju Istoka i Zapada. Odbranio je doktorsku tezu iz oblasti neuronauke u kojoj proučava neurobiološku osnovu verovanja pomoću MRI (magnetna rezonanca) snimaka mozga.

Haris je nastupao u brojnim televizijskim i radio emisijama govoreći o sukobu nauke i religije i o opasnosti koju religijski dogmatizam predstavlja za moderna društva.

## Opus

Sem Haris je autor knjige *[[Kraj vere: religija, teror i budućnost razuma]]*, jedne od najprodavanijih knjiga prema časopisu New York Times, za koju je 2005. dobio nagradu PEN/Martha Albrand u kategoriji First Nonfiction. Njegova druga knjiga je *Pismo hrišćanskoj naciji*, a 2010. izdao je i svoju treću knjigu *[[Moralni pejzaž: Kako nauka određuje ljudske vrednosti]]*.

## Vanjske veze

* 
* Sem Haris, Bog i gravitacija  
* TED Speaker, Sam Harris
* Lecture at New York Society for Ethical Culture – November 16, 2005: Part 1, Part 2, Part 3, Part 4, Part 5, Part 6
Seocheon od Goguryeoa

Kralj **Seocheon od Goguryeoa** (? - 292, vl. 270–292) bio je 13. po redu vladar države Goguryeo, najsjevernijeg od Tri kraljevstva Koreje. Bio je drugi sin prethodnog kralja Jungcheona, a krunskim princom je postao 255. Na prijestolje je stupio po očevoj smrti 270. Početkom godine 271. se oženio za Usu, kćer *[[daesaja|daesaje]]* Seo-bua. Godine 280. mu je državu napao narod Sushen, zbog čega je na njih poslao vojsku pod komandom mlađeg brata po imenu Go Dal-ga. Nakon uspješnog pohoda kojim su Susheni raseljeni, Seocheon je brata imenovao Princom nacionalnog mira (*Anguk-gun*). Godine 286. su se protiv njega pobunila mlađa brata Go Il-u i Go So-bal, ali je ustanak ugušen a braća pobijena. Nakon 23 godine vladavine je umro, te je sahranjen u Seocheonwonu; po tome je dobio hramsko ime "Seocheon." Naslijedio ga je sin Bongsang.
642.

__NOTOC__
Godina **642.** (**[[rimske brojke|DCXLII]]**) bila je redovna godina koja počinje u utorak u julijanskom kalendaru. Oznaka 642. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Arapi zauzimaju Aleksandriju.
* 5.8. &ndash; Bitka kod Maserfielda u kojoj Penda, kralj Mercije nanosi poraz i ubija Oswalda, kralja Bernicije.
* Muslimansko osvajanje Perzije: Bitka kod Nehawanda u kojoj Arapi nanose sasanidskoj vojsci odlučujući poraz nakon koga gotovo u potpunosti nestaje sasanidske vlasti nad Perzijom.
* Carica Kōgyoku preuzima prijestolje Japana.
* General Yeon Gaesomun preuzima vlast nad kraljevstvom Goguryeo i postavlja marionetskog kralja Bojanga na prijestolje.
* Car Taizong od Tanga donosi ukaz kojim su u Kini povećane kazne za samoozljeđivanje u svrhu izbjegavanja regrutacije, prakse koja je među kineskim narodom postala široko rasprostranjena od vremena kolapsa dinastije Sui. 
* Ispisan PERF 558 - najstariji sačuvani arapski papirus, odnosno najstariji poznati arapski tekst koji je koristio dijakritičke oznake.
* 24.11. &ndash; Teodor I nasljeđuje Ivana IV kao 73. papa.
* U današnjoj engleskoj grofoviji Hampshire osnovano redovničko naselje koje će kasnije postati Winchesterska katedrala.
* Batbajan nasljeđuje Kubrata kao vladar Bugara (približni datum).


## Rođenja

## Smrti
* 5.8. &ndash; Oswald, kralj Bernicije i anglosaksonski Bretwalda
* 12.10. &ndash; Papa Ivan IV
* Khalid bin Walid, muslimanski vojskovođa, osvajač Damaska i Sirije
* Yeongnyu od Goguryeoa
* Yuwen Shiji, kineski državnik

## Reference
Bongsang od Goguryeoa

Kralj **Bongsang od Goguryeoa** (? - 300, vl. 292–300) bio je 14. po redu vladar države Goguryeo, najsjevernijeg od Tri kraljevstva Koreje. Bio je najstariji sin prethodnog kralja Seocheona. Korejski historijski izvori navode da je još od djetinjstva bio pun zavisti i zlobe. Čim je stupio na prijestolje godine 292. dao je svog popularnog strica, princa Go Dal-gaa lažno optužiti za izdaju i pogubiti, što je, po Samguk Sagiju, izazvalo nezadovoljstvo među narodom. Godine 293. su mu kraljevstvo napali Xianbeiji pod Murong Huijem. Kralj je pred njima pobjegao na planinu Sinseong i tek je dolazak vojskovođe Go No-ja sa 500 konjanika doveo do poraza Xianbeija i povratka kralja u svoju palaču. Poslije toga je Bongsang dao pogubiti svog mlađeg brata Gol Dol-goa, a njegov sin se spasio bijegom. Godine 296. je odbijen još jedan napad Xianbeija, ali je istovremeno došlo do mraza koji je upropastio žetvu. Iako je narod bio gladan, kralj mu je odbio pomoći i nastavio je graditi vlastitu palaču. Suočeni sa narodnim nezadovoljstvom, dvorski ministri su godine 300. izvršili puč. Bongsang i njegova dva sina su potom izvršlila samoubistvo, a Gol Dol-goov sin je postavljen na prijestolje kao kralj Micheon.
Micheon od Goguryeoa

Kralj **Micheon od Goguryeoa** (? - 331, vl. 300–331) bio je 15. po redu vladar države Goguryeo, najsjevernijeg od Tri kraljevstva Koreje. Bio je unuk kralja Seocheona i sin princa Go Dol-goa, popularnog premijera. Kada mu je oko godine 293. stric, kralj Bongsang dao pogubiti oca, Micheon se počeo skrivati, zarađujući za život kao sluga i trgovac solju. Međutim, godine 300. su dvorjani izveli puč nakon koga je Bongsang izvršio samoubistvo. Micheon je proglašen novim kraljem.

Micheonova vladavina je koincidirala sa krvavim građanskim ratom, a potom i sveopćim ustankom nomadskih naroda u susjednom Kineskom Carstvu. Micheon je to nastojao iskoristiti te je već 302. pokrenuo prve pohode na zapad, kako bi državi Goguryeo pripojio područja koja su dotada bila pod vlašću kineske dinastije Jin. Godine 313. je tako anektirao Kapetaniju Lelang, a potom 314. Kapetaniju Daifang, čime se vlast Goguryeo proširila na područje Liaodonga. Međutim, već 319. se morao suočiti sa Xianbeijima čiji je poglavica Murong Bu nastojao zavladati istim područjem. Sukobi oko tog područja su se nastavili sve do Micheonove smrti 331.

Micheon je sahranjen u Micheon-wonu. Godine 343. su njegovu grobnicu zauzeli trupe države Raniji Yan, te otele njegovo truplo kako bi od Goguryeoa dobili otkupninu.
Sosurim od Goguryeoa

Kralj **Sosurim od Goguryeoa** (? - 384) (vl. 371–384) bio je 17. po redu vladar države Goguryeo, najsjevernijeg od Tri kraljevstva Koreje. Bio je sin prethodnog kralja Gogugwona. Krunskim princem je proglašen 355. i već za očeve vladavine se iskazao administrativnim sposobnostima, pomogavši obnovi kraljevskog autoriteta, uzdrmanog 343. porazom od strane Xianbei države Raniji Yan. Godine 371. mu je otac kod današnjeg Pjongjanga poginuo u sukobu sa državom Baekje i njenim kraljem Geunchogom. Tada je Sosurim postao kraljem,

Sosurim je u nekoliko navrata poduzimao pohode protiv države Baekje, ali nije uspio osvetiti očevu smrt. Sa druge strane je pokazao daleko više interesa za unutrašnje reforme. Godine 372. je od misionara iz države Raniji Qin primio budizam, a godine 373. je osnovao konfucijansku školu u Taehaku. Također je kodificirao brojne zakone. Nakon smrti 384. je sahranjen u šumi Sosurim, a historičari smatraju da su njegove reforme ojačale državu i omogućile spektakularne vojne uspjehe njegovih nasljednika - brata Gogugyanga i nećaka Gwanggaetoa Velikog.
Munjamyeong od Goguryeoa

Kralj **Munja od Goguryeoa** (? -519) (vl. 491–519) bio je 21. po redu vladar države Goguryeo, najsjevernijeg od Tri kraljevstva Koreje. Bio je unuk prethodnog kralja Jangsua. Njegov otac Gochudaega Joda (고추대가 조다, 古鄒大加 助多) je bio imenovan krunskim princom, ali ga je dugovječni Jangsu (vl. 413-490) nadživio, te je prijestolje naslijedio Munja. 

Munja je na prijestolje došao u periodu kada je već bilo prošlo zlatno doba Goguryeoa, oličeno u njegovom pradjedu Gwanggaetu Velikom. Prijestolnica je sa rijeke Jalu već bila premještena u Pjongjang. Goguryeo je pod Munjinom vladavinom trpio sve veći pritisak suparničkih država Baekje i Silla, kao i Malgala. Munja je, pak, to nastojao nadoknaditi intenzivnom diplomatskom aktivnošću, odnosno nastojanjem da se stvori savezništvo sa kineskim dinastijama Sjeverni Wei, kao i Južni Qi i Liang. 

Nakon smrti je godine 519. Munju naslijedio njegov sin Anjang.
Anjang od Goguryeoa

Kralj **Anjang od Goguryeoa** (? - 531) (vl. 519–531) bio je 22. po redu vladar države Goguryeo, najsjevernijeg od Tri kraljevstva Koreje. Bio je najstariji sin kralja Munjamyeonga, a za krunskog princa je imenovan 498. Oca je naslijedio 519. Nastavio je njegovu politiku bliskih odnosa sa susjednim kineskim državama/dinastijama Sjeverni Wei i Liang. 523. i 529. je napao državu Baekje.

Godine 531. je umro bez nasljednika, te ga je naslijedio mlađi brat Anwon.

Korejske legende uz Anjanga vezuju navodnu ljubavnu priču sa ženom iz Baekjea, nalik Shakespeareovoj drami *[[Romeo i Julija]]*.
Anwon od Goguryeoa

Kralj **Anwon od Goguryeoa** (? -545) (vl. 531–545) bio je 23. po redu vladar države Goguryeo, najsjevernijeg od Tri kraljevstva Koreje. Bio je mlađi brat kralja Anjanga, koga je 531. naslijedio kada je on umro bez nasljednika. Vladavinu mu je obilježio kraći sukob sa državom Baekje koja je 540. bezuspješno pokušala zauzeti zamak Usan, ali i niz prirodnih katastrofa. Bio je oženjen za tri žene, od kojih mu je druga rodila krunskog princa - budućeg kralja Yangwona. Između druge i treće žene je izbio sukob, a što je dovelo do podjele među aristokracijom i kraćeg građanskog rata u kome je, prema nekim izvorima, Anwon poginuo. Njegova vladavina se, stoga, tradicionalno uzima kao period slabljenja države Goguryeo.
Edmond de Goncourt

**Edmond Goncourt** (izgovor: *Edmond de Gonkur*; Nancy, 26. svibnja 1822. – Champrosay, 16. srpnja 1896), francuski romanopisac, novinar, historičar, likovni i književni kritičar.

Tvorac je impresionističkog stila u književnosti. Djela je pisao zajedno s bratom Julesom, a za sebe su tvrdili da su osnivači naturalističke škole. Za junake romana uzimali su konkretne modele iz života, a najbolji je roman *Manette Salomon*.

Poslije Julesove smrti 1870. godine, Edmond je sam napisao nekoliko romana i pred smrt 1896. godine osnovao književno udruženje koje do 1903. godine nosi ime braće Goncourt. Poznat je po svojoj izreci:

## Izvori
Yangwon od Goguryeoa

Kralj **Yangwon od Goguryeoa** (? - 559) (vl. 545–559) bio je 24. po redu vladar države Goguryeo, najsjevernijeg od Tri kraljevstva Koreje. Otac mu je bio kralj prethodni kralj Anwon, a majka Anwonova druga supruga. Godine 533. je proglašen krunskim princom. Sukob majke sa trećom kraljevom suprugom je, pak, doveo do dvorskih spletki koje su prerasle u oružani sukob; u njemu je, prema nekim navodima, Anwon poginuo. Yangwon je prijestolje 545. preuzeo tek uz dosta poteškoća.

547. je otpočeo pohode na državu Baekje, kojoj je pomagala država Silla. Godine 551. je morao sa sjevera suzbiti napade Gok Turaka. Godine 557. je imenovao sina Pyeong-wona za krunskog princa i umro dvije godine kasnije.
Gogugyang od Goguryeoa

Kralj **Gogugyang od Goguryeoa** (? -391) (vl. 384–391) bio je 18. po redu vladar države Goguryeo, najsjevernijeg od Tri kraljevstva Koreje. Bio je sin kralja Gogugwona, ubijenog 371. u sukobu sa državom Baekje, i mlađi brat njegovog nasljednika Gogugwona. Godine 386. je pokrenuo veliki pohod protiv Xianbei države Kasniji Yan i zauzeo dio teritorija na poluotoku Liadong. Godine 386. je svog sina Gwanggaetoa proglasio krunskim princem, te pokrenuo pohod protiv države Baekje; protiv iste države je ratovao 389. i 390. Početkom 391. je sklopio savez sa državom Silla i njenim kraljem Naemulom, uzevši njegovog nećaka Kim Sil-seonga kao taoca. Vladavinu mu je obilježilo jačanje budizma i [[konfucijanstvo|konfucijanstva] u državi. Naslijedio ga je 391. sin Gwanggaeto koji se smatra najvećim od svih vladara Goguryeoa.
Neil deGrasse Tyson

**Neil deGrasse Tyson** je američki popularizator nauke i upravnik Hejden planetarijuma u Američkom muzeju prirodne istorije.

Studirao je na Harvardu i Teksaškom univerzitetu u Ostinu, a 1991. doktorirao je sa temom iz astrofizike na Univerzitetu Kolumbija. Nosilac je brojnih nagrada, priznanja i počasnih doktorata. Napisao je više knjiga, a od 2006. godine radi i kao voditelj naučno-popularne emisije *[[NOVA scienceNOW]]*.

## Vanjske veze

* 
* Biografija na Planetary Society 
* PBS NOVA scienceNOW with Neil deGrasse Tyson
* Global Ideas from Neil deGrasse Tyson 
* Star Talk Radio Show hosted by Neil deGrasse Tyson
* Video: 2007 Interview with Neil deGrasse Tyson – The Alcove with Mark Molaro 
* Video: Neil deGrasse Tyson - Lecture At The University Of Buffalo 
* NOVA interview Nov. 2, 2007 A Conversation with Neil deGrasse Tyson at Nova
* Video: At the 'Beyond Belief' discussion, Tyson "rebukes" Dawkins
* Video: Tyson examines George W. Bush's record on Science via Fora.tv  (Los Angeles Public Library, Feb. 4, 2009)
* July 2011 interview with SanDiego.com 
* 2011 Interview on the Geek's Guide to the Galaxy Podcast
* Interview on the American Freethought Podcast 
* 2009 podcast interview at The Bat Segundo Show
Pyeongwon od Goguryeoa

Kralj **Pyeongwon od Goguryeoa** (? - 590?) (vl. 559 - 590) bio je 25. po redu vladar države Goguryeo, najsjevernijeg od Tri kraljevstva Koreje. Pyeongwon je bio sin prethodnog kralja Yangwona, koji ga je 557. proglasio krunskim princem. Na prijesto je došao poslije očeve smrti 559. godine. Raspad koalicije Baekjea i Sille mu je osigurao južne granice, a ostvario je mir i sa Turcima na sjeveru. Godine 577. je vodio kraći sukob sa kineskom dinastijom Sjeverni Zhou oko poluotoka Liaodong. Kada je Sjeverni Zhou ujedinila sjevernu Kinu, a potom njena nasljednica dinastija Sui ujedinila cijelu Kinu, Pyeongwon je veliku energiju uložio da državu pripremi za predstojeći sukob. Godine 590. ga je naslijedio sin Yeongyang. Historijski zapisi ne navode da li je do smjene na prijestolju došlo zboh smrti ili abdikacije, pa njegova godina smrti nije poznata.
Yeongyang od Goguryeoa

Kralj **Yeonyang od Goguryeoa** (? - 618) (vl. 590 - 618) bio je 26. po redu vladar države Goguryeo, najsjevernijeg od Tri kraljevstva Koreje. Yeongyang je bio sin prethodnog kralja Pyeongwona, koga je naslijedio 590. Kao i njegovi prethodnici, vodio je uglavne neuspješne pohode protiv južnih država Baekje i Silla. Sa druge strane, ostvario je dobre diplomatske odnose sa sjevernim narodima Khitan i Mohe. Najvažniji događaj vladavine je, pak, bio sukob sa odnedavno ujedinjenim Kineskim Carstvom, koji će biti poznat kao Goguryeo-Sui ratovi. Yeonyang je ispočetka imao relativno dobre odnose sa dinastijom Sui i njenim carom Wenom, ali je 598. Wen, koristeći kao povod upade na poluotok Liaodong, pokrenuo veliki pohod na Goguryeo. On je završio velikim neuspjehom uslijed oluje koja je uništila korejsku flotu. Wenov nasljednik car Yang je pak 612. nastojao osvetiti očev neuspjeh sa još spektakularnijim pohodom. Međutim, vojska Goguryeoa je u velikoj bitci na rijeci Salsu gotovo u potpunosti uništila kinesku vojsku. Ta katastrofa, kao i još dva neuspjela pohoda, su bili razlozi zbog kojih su u Kini izbili ustanci koji će dovesti do kolapsa dinastije Sui 618. Iste godine je Yeonyang umro, i naslijedio ga je polubrat Go Geon-mu (kralj Yeongnyu).
Yeongnyu od Goguryeoa

Kralj **Yeongnyu od Goguryeoa** (? - 642) (vl. 618 - 642) bio je 27. po redu i pretposljednji vladar države Goguryeo, najsjevernijeg od Tri kraljevstva Koreje. 

Yeongnyu je bio polubrat prethodnog kralja Yeong-yanga koga je naslijedio 618. Njegov dolazak na prijestolje je koincidirao sa dolaskom na vlast dinastije Tang u susjednoj Kini, čiji su vladari, nastojeći konsolidirati svoju vlast, ispočetka zauzeli pomirljivu politiku prema Goguryeou. Godine 622. su tako razmijenjeni zarobljenici iz prethodnih ratova, a 624. su u Goguryeo iz Kine poslani misionari koji su u tu državu donijeli taoizam. Godine 631. su kineske trupe prilikom nakratko upale u Goguryeo i uništile spomenik korejskoj pobjedi u prethodnom ratu. Nastojeći se osigurati od mogućeg novog rata, Yeongnyu je dao izgraditi liniju tvrđava na zapadnoj granici, preteču mnogo kasnije Cheolli Jangseong. Za taj pothvat je zadužen general Yeon Gaesomun.

Yeongnyu je, međutim, ubrzo postao sumnjičav prema svom generalu te počeo planirati njegovo uklanjanje. Čuvši za to, Yeon Gaesomun je priredio gozbu na koju su pozvani vodeći kraljevi pristaše, te ih potom sve mučki pobio. Poslije je sa svojim trupama umarširao u prijestolnicu, te svrgnuo i ubio Yeongnyua. Za novog kralja je postavio njegovog nećaka Bojanga.

Yeongnyuovo ubistvo je kineskom caru Taizongu poslužilo kao povod da pokrene Prvi Goguryeo-Tang rat.
Bojang od Goguryeoa

**Bojang od Goguryeoa** (? -682) (vl. 642–668) bio je 28. i posljednji kralj države Goguryeo, najsjevernijeg od Tri kraljevstva Koreje. Bio je nećak prethodnog kralja Yeongnyua. Kada mu je strica 642. u puču svrgnuo general Yeon Gaesomun, Bojang je postavljen za novog vladara. Tokom najvećeg dijela vladavine, Bojang je bio marionetski vladar, dok su svu vlast držali Yeon i njegovi sinovi. Jedina oblast na koju je Bojang imao ponešto uticaja bila je religija; prihvativši taoizam, Bojang je potakao progone dotle dominantnih budista.

Stričevo svrgavanje je, pak, poslužilo kao povod kineskom caru Taizongu da 645. pokrene pohod protiv države Goguryeo, ali je Yeon Gaesomun uspješno odbio tu invaziju. Sa južnom državom Baekje je, pak, sklopljen savez protiv države Silla, koja je, pak, sklopila savez sa Kinezima i godine 660. eliminirala državu Silla. Nakon Yeon Gaesomunove smrti 666. godine je došlo do raskola između njihovih sinova, a što su Kina i Silla iskoristili da bi pokrenuli novi pohod. Yeon Namsaeng se tada predao Kinezima, a Yeon Jeong-to državi Silla. Godine 668. su kineske trupe zarobile Bojanga.

Bojang je nakon toga doveden u Chang'an gdje ga je car Gaozong imenovao jednim od svojih ministara. Nešto kasnije, nastojeći udobrovoljiti svoje nove korejske podanike, Bojanga je imenovao guvernerom Liadonga. Bojang je tamo, pak, počeo podsticati pobune protiv kineske vlasti. Zbog toga je smijenjen i protjeran u Sečuan, gdje je i umro.
Bitka kod Nihavanda

**Bitka kod Nihavanda** (*Nahāwand*, *Nehavand*) () se odigrala krajem 641. ili početkom 642. u Iranu između arapsko-muslimanske vojske Rašidunskog Kalifata na jednoj, i perzijske (sasanidske) vojske na drugoj strani. Predstavljala je posljednji veliki okršaj u muslimanskom ratu protiv Perzije, koji je započeo devet godina ranije, i u kome je Sasanidsko Carstvo 636/637. izgubilo svoju najbogatiju provinciju Mezopotamiju (Irak), uključujući prijestolnicu Ktesifon, a 639. i područje današnjeg Kuzistana. Perzijski kralj Jezdegerd III je, međutim, nastavio pružati otpor i uspio je skupiti veliku vojsku s kojom bi pokušao povratiti svoja područja. Na nju su Arapi poslali dvije velike vojske - jednu iz Kufe, drugu iz Basra. S jednom od njih su se Perzijanci sreli u blizini današnjeg Hamadana. O samom toku bitke postoje oskudni i prilično nepouzdani izvori; prema njima je perzijska vojska, iako brojčano jača, poražena. Prema jednoj verziji su Perzijanci namamljeni u klopku, a prema drugoj su se jednostavno dali u bijeg. Iako je Jezdegerd preživio bitku i našao utočište u udaljenim istočnim provincijama, bitka kod Nihavanda - koju su muslimanski pisci kasnije opisivali kao "pobjedu na pobjedama" - je označila *de facto* kraj sasanidske države. Muslimanska vojska je nakon nje osvojila najveći dio Perzije, dok su ostatkom zavladali lokalni perzijski velmože i gospodari rata.

## Reference
Bitka kod Maserfielda

**Bitka kod Maserfielda** se odigrala u današnjoj Engleskoj 5. augusta 641. ili 642. između snaga nortumbrijskog kralja i anglosaksonskog *[[Bretwalda|Bretwalde]]* Oswalda na jednoj, i vojske na čelu sa mercijskim kraljem Pendom na drugoj strani. Penda, kojemu su kao saveznici pomagali Velšani iz Kraljevine Powys su odnijeli pobjedu, a Oswald je u bitci poginuo. Sa Oswaldovom smrću je prestala nortumbrijska hegemonija nad ostalim anglosaksonskim državama, a Nortumbrija se ponovno raspala na dva kraljevstva - Deiru kojom je zavladao kralj Oswine i Berniciju kojom je zavladao Oswaldov brat Oswiu. Penda je nakon bitke postao de facto najmoćniji od svih anglosaksonskih vladara i taj položaj držao sve do poraza i pogibije u bitci kod Winwaeda 655.

S obzirom da je Oswald bio kršćanin, a Penda pagan, Oswalda su proglasili mučenikom, a kasnije i svecem, iako sukob, s obzirom da su Pendi pomagali kršćanski Velšani, nije imao vjerski karakter.

## Literatura
* Bede, *[[Historia ecclesiastica gentis Anglorum]]*, Book III, Chapters IX&ndash;XII. 
* Llywarch Hen (attribution) (c.9th century). Canu Heledd.
* Remfry, P.M., *Annales Cambriae. A Translation of Harleian 3859; PRO E.164/1; Cottonian Domitian, A 1; Exeter Cathedral Library MS. 3514 and MS Exchequer DB Neath, PRO E* ()
Teodor I (papa)

**Teodor I.** je bio papa od 24. studenog 642. do 14. svibnja 649. godine. Bio je rodom iz Jeruzalema, a prije stupanja na papsku stolicu je bio đakon, a potom i kardinal imenovan od strane svog prethodnika Ivana IV. Njegov izbor je godine 642. potvrdio bizantski egzarh. Pontifikat mu je obilježila borba sa monotelitskom herezom, odnosno carigradskim partrijarhom Pavlom II. Nastojeći se obračunati sa monotelitima i Ehtezom, sazvao je sinod u Lateranu, ali je umro prije njegovog početka.
Yuwen Shiji

**Yuwen Shiji** (宇文士及) (? - 642), formalno **Vojvoda Zong od Yinga** (郢縱公), bio je kineski velikodostojnik u službi dinastija Sui i Tang, koji je služio kao kancelar cara Taizonga. 

Bio je sin uticajnog generala i velikodostojnika Yuwen Shua, i imao dvojicu braće - Yuwen Huajija i Yuwen Zhijia. Još za vrijeme cara Wena je stekao reputaciju sposobnog birokrata, te mu je car svoju unuku - princezu Nanyang, kćer princa Yang Guanga - dao za ženu. Nakon što je Yang Guang godine 604. došao na prijestolje kao car Yang, Yuwen Shiji se sprijateljio sa generalom Li Yuanom. 

Godine 618. je njegov brat u Jiangduu ubio cara Yanga, a nedugo potom sebe novim carem. Yuwen Shiji je tada dobio titulu carskog princa. Nakon što je Yuwen Huaji ubijen u sukobu sa Dou Jiandeom, Yuwen Shiji je izbjegao u Chang'an gdje se predao Li Yuanu, koji je tada kao car Gaozu osnovao dinastiju Tang. Iako ga je ispočetka car htio odbiti, podsjećanje na staro prijateljstvo, kao i to da mu je Yuwen Shijijeva sestra bila konkubina su prevagnuli, te je ušao u službu. Prvo je služio Gaozua, a potom njegovom sina Taizonga.

## Reference
* *[[Knjiga Tanga]]*, vol. 63.http://ef.cdpa.nsysu.edu.tw/ccw/02/tan08.htm 
* *[[Nova knjiga Tanga]]*, vol. 100.http://ef.cdpa.nsysu.edu.tw/ccw/02/ntan14.htm 
* *[[Zizhi Tongjian]]*, vols. 181, 183, 185, 187, 188, 189, 191, 192, 194, 196.
The Russian Review

**The Russian Review** je naučni časopis koji objavljuje tekstove u vezi sa istorijom, literaturom, kulturom, likovnim umjetnostima, filmom, društvom i politikom na pordučju Ruske Federacije, bivšeg Sovjetskog Saveza i bivšeg Ruskog Carstva. Časopis se izdaje od 1941. godine.

## Vanjske veze
* 
* The Russian Review @ Wiley-Blackwell
* The Russian Review @ JSTOR
Saw (2003)

***Saw*** (sh. *Slagalica strave/Testera*) je devetipolminutni kratki film kojeg su napravili James Wan i Leigh Whannell. On je nastao iz jedne scene koja je bila u scenariju filma *[[Slagalica strave]]* iz 2004. Film je izvorno korišten kako bi scenarij filma ponudio producentima i glumcima.

Ovaj kratki film je postao scena u dugometražnom filmu *Slagalica strave*, u kojem je Davida zamijenila Shawnee Smith u ulozi Amande Young, čiji je test bio izbjeći posljedice Obrnute zamke za medvjede.

Kratki film se može pogledati na drugom DVD disku izdanja *Slagalica strave: Necenzurirana verzija* (eng. *Saw: Uncut Edition*).

## Radnja

Na početku filma vidimo momka koji se zove David (Leigh Whannell) kako priča sa policajcem u sobi za ispitivanje. David je u lisicama, a na licu i majici ima krvi. David puši cigaretu. On policajcu kaže da je uredno zavšrio svoj posao u bolnici, te da je na putu kući onesviješten, a kada se probudio, bio je u velikoj sobi. U sobi, David je zavezan za stolicu, a za njegove čeljusti je pričvršćen metalni uređaj.

Sa njegove lijeve strane je televizija, na kojoj počne snimka. Na ekranu se pojavi zaštrašujuća lutka zvana Billy, koja Davidu objasni da je uređaj na njegovoj glavi *"obrnuta zamka za medvjede"*, te da će, ako je ne otključa i skine na vrijeme, velikom silom razdvojiti njegovu gornju i donju čeljust i tako ga ubiti. Billy Davidu kaže da je jedini ključ za njegov spas u trbuhu njegovog pokojnog zatvorskog kolege.

David se uspije ustati sa stolice, no time pokrene štopericu koja mjeri vrijeme do aktivacije zamke. Gledajući oko sebe, nađe tijelo koje je Billy spomenuo, no uviđa da je ono živo, no da je osoba paralizirana. David paničari, no sa nožem koji je stajao do tijela raspori njegov trbuh i nađe ključ. Uspije otključati zamku tik prije isteka vremena. Kada je on skine, ona se na podu aktivira. David je spasio svoj život.

David počne vrištati i jecati od jada. No, tada u prostoriju ulazi Billy na triciklu. Billy čestita Davidu na obavljenom zadatku i kaže mu da više nije nezahvalan što je živ.

Film završava tako da policajac upita Davida: *"Jesi li zahvalan, David ?"*

To pitanje kod Davida ponovo uzrokuje slom. Na odjavnoj špici se može čuti snimka *"[[Hello Zepp]]"*.

## Vanjske veze
* 
* Film na YouTubeu
* Official World of Saw at UGO
Univerzitet Ujedinjenih nacija

**Univerzitet Ujedinjenih nacija** (, ) je univerzitet i think tank u Tokiju osnovan 1973. godine kao akademska institucija Ujedinjenih nacija. Institucija u Japanu uživa privilegije diplomatskog statusa, a misija joj je da pomogne u rešavanju globalnih problema vezanih za razvoj i blagostanje kroz saradnju u istraživanju i obrazovanju.

Ideju za osnivanje ove vrste institucije predložio je tadašnji generalni sekretar UN-a U Thant pozivajući na „*osnivanje Univerziteta Ujedinjenih nacija, istinski internacionalnog i posvećenog ciljevima Povelje UN-a o miru i razvoju*”. Nakon tri godišnja zasedanja na tu temu, Generalna skupština Ujedinjenih nacija (UNGA) odobrila je osnivanje institucije u decembru 1972. godine. Tokio je izabran kao primarno sedište zbog posvećenosti japanske vlade pružanju potrebnih objekata kao i uplati 100 miliona dolara fondu za podršku UNU. Univerzitet Ujedinjenih nacija zvanično je otvoren u januaru 1975. kao prvi međunarodni univerzitet na svetu.

Od 2010. godine univerzitet ima ovlašćenje od UNGA da dodeljuje postdiplomsko obrazovanje, nudeći nekoliko master i doktorskih studijskih programa.

## Reference
Univerzitet Bocvane

**Univerzitet Bocvane** (engleski: *University of Botswana*) je univerzitet u Bocvani osnovan 1982. godine kao prvi univerzitet u državi. Univerzitet ima četiri kampusa od kojih se dva nalaze u glavnom gradu Gaborone.

## Historija
Univerzitet Bocvane započeo je svoju historiju kao dio većeg obrazovnog sistema osnovanog 1964. kada je pokrenut **Univerzitet Bechuanalanda, Basotolanda i Swazilanda** putem kojega su Bocvana, Lesoto i Svaziland željeli umanjiti ovisnost o visokoobrazovnom sustavu Južnoafričke Republike pod aparthejdom.

Kada su 1966. Bocvana i Lesoto stekli neovisnost univerzitet je promijenio ime u **Univerzitet Bocvane, Lesota i Swazilanda**. 1975. Lesoto se neočekivano povukao iz suradnje i osnovao vlastiti univerzitet. U narednom periodu zajednički univerzitet je nosio ime **Univerzitet Bocvane i Swazilanda**.

Povlačenje Lesota potaklo je vladu Bocvane na pokretanje akcije *One Man, One Beast* kojom je Bocvana kao jedna od najsiromašnijih zemalja svijeta u tom vremenu željela izgraditi vlastiti kampus zajedničkog univerziteta. Narod Bocvane je za izgradnju novoga kampusa donirao novac, ali i krave, žito, jaja i druge doprinose. 1982. akcija je uspješno okončana osnivanjem univerziteta.

## Reference

## Vanjske veze

* Univerzitet Bocvane
Univerzitet u Kinshasi

**Univerzitet u Kinšasi**  () je univerzitet u Kinšasi u D.R.Kongo. Univerzitet je osnovan 1954. godine, a pohađa ga oko 26.000 studenata.

## Historija
Univerzitet je osnovan 1954. kao odgovor belgijskih kolonijalističkih vlasti na kritike da ništa nisu učinili kako bi omogućili obrazovanje lokalnom stanovništvu. Univerzitet je u tim godinama nosio ime Univerzitet Lovanouma i bio je vođen od strane isusovaca. Godine 1971. ovaj je univerzitet spojen sa Protestantskim autonomnim univerzitetom Konga i Univerzitetom Konga u Lubumbashiju kako bi bio formiran Nacionalni univerzitet Zaira koji je ponovo podijeljen 1981. i tim je izdvajanjem nastao i današnji univerzitet. Univerzitet se godinama suočava sa velikim problemima sa financiranjem, tokom vremena kantine su prestale služiti obroke, a plate profesora padale su i na 15$.

## Reference

## Vanjske veze

* Univerzitet Kinshase
Univerzitet u Najrobiju

**Univerzitet u Najrobiju** (engleski: *University of Nairobi*) je najveći univerzitet u Keniji. Službeno je nastao 1970. nakon podjele Univerziteta istočne Afrike, koji je osnovan 1956. godine, na tri neovisna od kojih je jedan bio i Univerzitet u Najrobiju. Univerzitet u Najrobiju danas pohađa oko 62.000 studenata.

## Izvori
Tehnološki univerzitet na Mauricijusu

**Tehnološki univerzitet** je javni univerzitet na Mauricijusu. Univerzitet je osnovan 2000. godine i dio je Asocijacije univerziteta Commonwealtha.
Univerzitet Ahmadu Bello

**Univerzitet Ahmadu Bello** je nigerijski javni federalni univerzitet osnovan 1962. godine. Prilikom osnivanja univerzitet je nosio naziv Univerzitet Sjeverne Nigerije, koja je tada imala autonoman status u okviru Nigerije.
Univerzitet u Dakaru

**Univerzitet Cheikh Anta Diop** (, ), poznat i kao **Univerzitet u Dakaru**, je javni univerzitet u Senegalu. Nazvan je po senegalskom fizičaru, istoričaru i antropologu Cheikhu Anta Diopu i danas ga pohađa preko 60.000 studenata. Institucija je osnovana još pre nezavisnosti. Univerzitet je utemeljen spajanjem nekoliko francuskih institucija osnovanih od strane kolonijalne uprave uključujući  "*école africaine de médecine*" (Afričku medicinsku školu) iz 1918. godine, kao i poznati *Institut Fondamental d'Afrique Noire* (IFAN) koji je osnovala francuska progresivna međunartna vlada narodnog fronta 1936. godine. Godine 1957. izgrađen je novi kampus kao 18. francuski javni univerzitet, povezan s Univerzitetom u Parizu i Univerzitetom u Bordou. Univerzitet u Dakaru postao je tako najveći i najprestižniji univerzitet u Francuskoj Zapadnoj Africi.

Prilikom sticanja nezavisnosti 1960. godine, upisano je bilo 1.018 studenata, od kojih samo 39% Senegalaca, s većinom iz drugih bivših francuskih kolonija. Do 1976. godine, ovaj broj je porastao na 8.014 većinom lokalnih studenata. 1987. godine naziv univerziteta je promenjen u čast senegalskog filozofa i antropologa, Cheikha Anta Diopa. Uprkos brojnim ekonomskim, socijalnim i političkim pritiscima, Univerzitet Cheikh Anta Diop uspešno održava reputaciju jedne od najprestižnijih institucija u Africi. Većina lidera Senegala posle nezavisnosti su diplomirali na ovom univerzitetu, a njeni alumni predaju na univerzitetima širom sveta.

## Reference
Univerzitet južne Azije

**Univerzitet južne Azije** je međunarodni univerzitet koji se nalazi u Delhiju u Indiji. Univerzitet se financira sredstvima osam zemalja osnivačica i članica univerziteta, a to su: Avganistan, Bangladeš, Butan, Indija, Maldivi, Nepal i Šri Lanka. Univerzitet je osnovan 2010. godine.
Univerzitet u Mogadišuu

**Univerzitet u Mogadišuu** je univerzitet koji se nalazi u glavnom gradu Somalije, Mogadišuu. Osnovan je 1997. godine, a 2011. ušao je u top 30 afričkih univerziteta.
Univerzitet u Kartumu

**Univerzitet u Kartumu** (; ) je javni univerzitet u glavnom gradu afričke države Sudan osnovan 1902. godine. Te godine institucija je osnovana kao Gordonov memorijalni koledž, koji je ime ponio po britanskom vojskovođi Charlesu Georgeu Gordonu koji je stradao prilikom pobune pod vodstvom muslimanskog vjerskog vođe Muhameda Ahmeda. Današnji univerzitet nastao je nakon 1956. kada je Sudan stekao nezavisnost. Prema Webometrijskom rangiranju svjetskih univerziteta za drugu polovicu 2017. godine Univerzitet u Kartumu bio je 1. od 39 sudanskih i 64. među afričkim univerzitetima, pri čemu su na afričkoj listi dominirale institucije sa sjevera kontinenta i iz Južnoafričke Republike.

## Historija
Godine 1898. Velika Britanija osigurala si je dominaciju nad Sudanom kroz formalni sporazum o anglo-egipatskom kondominijumu koji je u praksi značio punu britansku kontrolu. Britanski feldmaršal Horatio Herbert Kitchener bio je osoba koja je predložila da se u gradu osnuje koledž u čast Charlesa Georgea Gordona koji je stradao prilikom opsade Kartuma u periodu od 13. marta 1884. do 26. januara 1885. godine, a koju je predvodio muslimanski vjerski vođa Muhamed Ahmed. Gordonov memorijalni koledž osnovan je 1902. godine sa isključivim zadatkom da pruža osnovno obrazovanje.

Do 1906. koledž je počeo da pruža poduku za pomoćne inžinjere, kontrolore zemljišta i učitelje osnovnih škola. Prvi laboratorij za bakteriološku analizu otvoren je 1905. uz pomoć donacije Sir Henryja Solomona Wellcomea. 1924. koledž je u program poduke uključio i šerijatsko pravo, inženjerstvo, učiteljski studij, poduku za sveštena lica, računovodsto i nauke. Osnovana je i prva medicinska škola u Sudanu.

1936. osnovan je i pravni fakultet. 1947. univerzitet je formalno uspostavio suradnju sa Univerzitetom u Londonu kao prva prekomorska institucija sa tim oblikom suradnje. 1950. prvi studenti u Kartumu primili su i diplome Univerziteta u Londonu kroz ovaj oblik suradnje. Sljedeće godine koledž je i službeno postao visoka škola.

Nakon što je Sudan stekao nezavisnost 1956. godine, novi parlament je usvojio odluku kojom je visokoj školi dodijelio sadašnji univerzitetski status. U periodu od 1961. do 1963. gostujući predavač na univerzitetu bio je ugledni hortikulturista John Pilkington Hudson. Dana 5. aprila 1984. vlasti su objavile zatvaranje svih fakulteta na univerzitetu. Univerzitet je ponovo počeo sa radom 1. avgusta iste godine.

Univerzitet je više puta zatvaran nakon vojnog udara 1989. godine zbog brojnih studentskih pro-demokratskih demonstracija.

## Vanjske veze

* Službena stranica
Državni univerzitet u Tbilisiju

**Državni univerzitet u Tbilisiju** (, , , ) je javni univerzitet u glavnom gruzijskom gradu Tbilisiju. Univerzitet je osnovan 8. februara 1918. godine i najstariji je univerzitet na Kavkazu. Danas ga pohađa oko 18.000 studenata.

Institucija je podeljena na 5 regionalnih ogranaka u različitim delovima zemlje, 6 fakulteta, 60 naučno-istraživačkih laboratorijuma i centara, naučnu biblioteku sa oko 3,700.000 knjiga i časopisa, sedam muzeja, izdavačku kuću i štampariju. Glavni inicijator osnivanja univerziteta bio je Ivane Džavagišvili, istoričar i lingvista koji je bio i prvi rektor univerziteta u periodu od 1919. do 1926. godine.

## Historija
Udruženje za osnivanje univerziteta po prvi se puta okupilo 1917. godine. Univerzitet je 1918. godine osnovao Ivane Džavagišvili sa grupom sledbenika kao prvu instituciju toga tipa u regionu Kavkaza. Univerzitet je bio smešten u kući koja je bila sedište Gruzijske plemićke gimnazije. Na osnivače je kao inspiracija delovala i nacionalna istorija Škole filozofije u retorike u Kolčisu iz IV veka, kao i gruzijski centri obrazovanja u Palestini (V vek), Siriji (VI vek), Grčkoj (X-XV vek) kao i Bugarska na Balkanu (XI vek) kao i interakcija istaknutih učenjaka iz nacionalne istorije sa obrazovnim sistemima u okolnim zemljama i društvima Male Azije, Bliskog istoka i Rusije.

Univerzitet je otvoren 26. januara 1918. godine, na 99. godištnjicu osnivanja Sanktpeterburškog državnog univerziteta i na dan sećanja na gruzijskog cara Davida IV od Gruzije. Prvu lekciju održao je sam Ivane Džavagišvili i njezin je naslov bio „Ličnost i njezina uloga drevno-gruzijskoj istorijsko-filozofskoj literaturi i životu“. Na univerzitetu je radilo 18 predavača, a pohađalo ga je 369 studenata i 89 slobodnih slušaoca. U sovjetskom periodu, univerzitet je od 1930-ih do početka 1960-ih nosio ime Josifa Visarionoviča Staljina, lidera Sovjetskog Saveza i etničkog Gruzijca. Godine 1928. univerzitet je posetio i na njemu predavao francuski fizičar Paul Langevin.

## Reference

## Vanjske veze

* www.tsu.ge
NGC 711

**NGC 711** je galaksija u zviježđu Ovan.

## Reference

## Literatura
* -{Revised New General Catalogue and Index Catalogue, Wolfgang Steinicke}-, 2009. Dostupno na http://www.klima-luft.de/steinicke/ngcic/rev2000/NI2009.zip s objašnjenjem http://www.klima-luft.de/steinicke/ngcic/rev2000/Explan.htm
* -{SIMBAD}- http://simbad.u-strasbg.fr/simbad/

## Vanjske veze

* 
* [ftp://adc.gsfc.nasa.gov/pub/adc/archives/catalogs/7/7118/ -{NASA}- -{NGC}- i -{IC}- katalog]
* -{SIMBAD}- baza podataka
## Povezano
* Novi opći katalog
NGC 725

**NGC 725** je galaksija u zviježđu Kit. Udaljena je približno 463 miliona svetlosnih godina od Zemlje. Otkrio ju je američki astronom Francis Preserved Leavenworth 9. novembra 1885.

## Reference

## Vanjske veze
*